**НАРОДНО ЧИТАЛИЩЕ „НАУКА-1899” СЕЛО КОСТЕЛ**

**ДОКЛАД ЗА ДЕЙНОСТТА НА НЧ „НАУКА -1899“ СЕЛО КОСТЕЛ ЗА 2018 ГОДИНА**

През 2018г. дейността на Читалището беше свързана с традиционните обичаи в селото ни и изявите на Певческата група. През годината имахме много покани за събори и надпявания, но не можахме да се отзовем на всичките, поради заболяване на участнички от Певческата група.

Взехме участие на съборите „Авлига пее“ село Обединение, „С песните на Борис Машалов“ село Сливовица. И от двата събора ПГ беше наградена със сребърен медал и статуетка. Участвахме на събора „Хайдушка песен“в село Мерданя, на събора в село Правда, както и на съборите на Пенсионерските клубове в Златарица и Елена, празника на Еленския бут и местния събор на селото „Довиждане до следващото лято“.

През месец юни бяхме домакини на Общинския събор на Читалищата.

През 2018г. библиотеката ни беше посетена от по- малко читатели отколкото през 2017г. Чете се основно през лятото от гостите на селото ни. За съжаление в Костел няма деца, които преди време идваха в библиотеката със списъците, дадени им от учителите - какви книги трябва да прочетат. А те оставаха много доволни, че именно в нашата библиотека намираха търсената от тях литература.

Бюджета ни през 2018г. беше 4187лв. и успяхме да се справим, за да ни стигнат за годината. За 2019г. бюджета е 4745 лв.

Искам да благодаря на участниците на Певческата Група, а те заслужават не само благодарности, но и много повече. Благодарност и към корепетитора Станю Станев. Благодаря и на гост корепетитора Николай Гурбанов, благодарение, на който местният събор се превърна в незабравим празник. През 2018г., както и винаги на този ден читалището се пълни с хора, а ние сме радостни, че те оценяват нашия труд и винаги ни посрещат с много усмивки и бурни аплодисменти.

На събора взеха участие Самодейният театрален състав при читалището в село Разпоповци и Танцов състав от град Елена. Нашите благодарности и за тях.

Благодарим на Община Елена, че винаги са се отзовавали и когато сме имали нужда са ни помагали.

Нека си пожелаем и 2019г. да е много здрава и успешна, защото през тази година ни предстоят три юбилейни събития, много важни за селото ни:

1. **120 години от Основаване на Читалището в село Костел**
2. **20 години от създаването на Певческа Група „Балкански звуци“ село Костел**

**За тези достолепни юбилеи много голяма заслуга има Райна Цвяткова, която е отдала на Читалището цели 50 години.**

Предстои ни много работа и усилия за това тържество, и аз моля всички, които имат възможност да ни помогнат.

Изготвил:

/Донка Златева/